जाने जान (2023 फ़िल्म)
जाने जान (अंग्रेज़ी: Jaane Jaan) 2023 की भारतीय हिंदी भाषा की एक रहस्यमयी थ्रिलर फिल्म है। फ़िल्म के लेखक तथा निर्देशक सुजॉय घोष हैं। फ़िल्म में करीना कपूर खान, जयदीप अहलावत और विजय वर्मा मुख्य भूमिकाओं में हैं। यह फ़िल्म कीगो हिगाशिनो के 2005 के जापानी उपन्यास द डिवोशन ऑफ़ सस्पेक्ट एक्स पर आधारित है। इसे अंतरराष्ट्रीय स्तर पर सस्पेक्ट एक्स (Suspect X) के रूप में रिलीज़ किया गया था। यह फ़िल्म 21 सितंबर 2023 को नेटफ्लिक्स पर रिलीज़ हुई थी। इसे फ़िल्म समीक्षकों से सकारात्मक समीक्षा मिली, जिसमें मुख्य कलाकारों के प्रदर्शन की विशेष प्रशंसा की गई।